《予奉命征西蜀春日会师瞿塘承王咏商水部招同杨漪翁明府雨中分赋》
明代·卢瑛田

东风幕府对琼觞，雨后论心兴转长。山入巫夔分楚蜀，人从师旅识王杨。

夭桃花绽三春色，细草风生二月香。终宴不知更漏永，醉来犹欲赋高唐。

作者简介：卢瑛田，字虹仲。东莞人。明神宗万历八年（一五八〇）进士，授户部主事，历员外郎中，管徐洪船钞，擢湖广宪副，以援蜀军功，迁四川参政、转河南按察使。卒赠太仆寺正卿。清黄登《岭南五朝诗选》卷四有传。